
119 СОУ „АКАДЕМИК МИХАИЛ АРНАУДОВ”

1113 София, ул. „Латинка” 11, телефони – 9733736, +359897011901

www.119sou.com,stamatov2001@gmail.com
Правила за провеждане на дейностите в полуинтернатните групи на  119 СОУ за учебната 2014-2015година
/Приети с протокол 13 от 10.09.2014 година на Педагогическия съвет на 119 СОУ и утвърдени със заповед ………… от 12.09.2014 година на Директора на 119 СОУ/

Възпитателят е педагог, който решава проблеми, свързани с обучението, възпитанието и развитието на децата извън задължителната подготовка на учениците в обратна смяна . Дейността му се съгласува с останалите преподаватели на учениците от групата. Основните дейности са:
· - учебно-възпитателна;

· -организационна;

· -превантивно-корекционна;

· -други дейности.

 При 6-часов режим, дейностите се разпределят, както следва:
І смяна
7.30-8.30 – приемане на учениците и занимания по интереси;

8.30-9.00 – самоподготовка;

9.00-9.10 – почивка

9.10-9.40 – самоподготовка

9.40-9.50-почивка

9.50- 10.20 – самоподготовка;

10.20-10.30 – почивка;
10.30-11.30 – занимания по интереси;

11.30-12.30 – организиран отдих и спорт;

12.30-13.30 – обяд по график и занимания по интереси

ІІ смяна

12.00 – 14.00 – обяд по график и занимание по интереси;
14.00-14.30 - самоподготовка;
14.30-14.40 – почивка;
14.40-15.10 - самоподготовка;
15.10-15.20 – почивка;
15.20-15.50 - самоподготовка;
15.50-16.00 – почивка;
16.00-17.00 - организиран отдих и спорт занимания по интереси;

17.00-18.00 - занимания по интереси и изпращане на децата. 
Самоподготовката допринася за правилното и трайно усвояване на учебния  материал и съдейства за формиране на навици за самостоятелно учене с разбиране, стимулира любознателността и стремежа към знание, толерантно взаимодействие чрез усъвършенстване на уменията за общуване. Спазват се следните дидактически изисквания:
- преглед на преподадения учебен материал и необходимите понятия;

- учене по едно и също време при строго спазване на моменти за почивка /отдих/;

- степенуване по трудност на учебните предмети, включени в самоподготовката;

- усвояване и затвърждаване на учебното съдържание с разбиране;

- стремеж към самостоятелно преодоляване на трудности и предизвикателства;

- старателно и коректно написване на домашните работи и трайно усвояване на учебното   съдържание;
- развиване на интереси към даден учебен предмет или теми чрез възлагане на допълнителни задачи;

- максимално уплътняване на учебното време с цел достигане на високи резултати по всички учебни предмети.
Часовете за дейности по интереси са планирани, след проучване и осигуряване на необходимата материална база, в зависимост от заявените потребности на учениците. Дейностите по интереси включват и занимания, непряко свързани с часовете по ЗП, ЗИП и СИП. 
Часовете за организиран отдих и спорт са планирани, в зависимост от интересите на учениците и наличната материална база.
Годишни тематични разпределения
Годишните тематични разпределения включват график на учебното време, както следва:

I клас             - 31 учебни седмици, от 17.09. 2012 г. до 24.05.2013 г. 

II – IV клас   – 32 учебни седмици, от 17.09.2012 г. до 31.05.2013 г. 

      Годишните тематични разпределения се изготвят от възпитателите в ПИГ в табличен вид и се утвърждават от директора на училището. Съдържат следните графи: месец, учебна седмица, тема, брой часове, необходими материали, забележка и се подготвят след съгласуване с преподавателите на учениците от групата.  Те съответстват на училищната програма. В случай на необходимост, възпитателят преструктурира темите, като корекциите се нанасят в графа „забележки“ и се одобряват от директора.

Документация
Възпитателите вписват дейността си в следната училищна документация:

- Книга за приемане и предаване на децата;

- Книгата за преподадения учебен материал /часове в ПИГ/ - материална книга;

- Дневник на ПИГ. 
Книгата за приемане и предаване на децата съдържа: списъчен състав на групата, лицата, които могат да ги прибират, дните и часовете, в които учениците ще отсъстват от ПИГ /след попълнена от родителите декларация/, час на довеждане, час на прибиране, забележка, подписи на родителите при довеждане и предавене на детето.
Материалната книга се попълва и подписва ежедневно, като точно се вписва преподаденият материал по самоподготовка, занимания по интереси и организиран отдих и спорт.

Дневникът на ПИГ се води съгласно указанието за попълване.

Взаимодействие на учител и възпитател

· съвместно изготвят годишните разпределения;
· по време на обедната почивка са с децата, като едната учителка е в стола, а другата - в двора или класната стая до събирането на цялата група;

· ежедневно се съгласуват темите,  домашните работи и допълнителните задачи за изпълнение в ПИГ;

· при извеждане на учениците извън училището, възпитателят подпомага учителя за безопасното им придвижване;

· при необходимост разработват индивидуални програми за ученици с пропуски по даден предмет или по-трудно усвояват учебния материал;

· изпълняват препоръките на педагогическия съветник, ако има такива;

· носят солидарна отговорност за цялостното развитие на учениците си.
Взаимодействие  на възпитател и родители
· възпитателят контролира, насочва и подпомага самоподготовката на всеки ученик; при отказ на ученика да работи, родителите се уведомява писмено срещу подпис;
· възпитателят лично посреща или предава учениците на родителите им, което се отразява в книгата за приемане и предаване на децата;
· при по-късно довеждане на учениците /за І-а смяна/ или по-ранно прибиране /за ІІ-а смяна/, родителите поемат ангажимент за самоподготовката на децата си;
· прибирането на децата от ІІ-а смяна става в 16.00, 17.00 или 18.00 часа;
· изключения от посочения по-горе график не са желателни и се допускат при предварителна уговорка с възпитателя и отразена в книгата за приемане и предаване на децата;

· след 18.00 часа непредадените ученици остават да изчакат при портиера и охраната, а възпитателят изяснява часа на прибиране и уведомява горепосочените лица; по време на изчакването учениците не напускат фоайето на І-ия етаж;

· съвместно разясняват опасността от самоволното напускане двора на училището; при констатирани нарушения, родителят се уведомява писмено срещу подпис;
· при неразположение на ученик, веднага се уведомяват родителите и търси съдействието на медицинското лице в училище
·  за системни нарушения на настоящия правилник, ученикът може да бъде спрян от посещение на ПИГ с решение на педагогическия съвет и заповед на директора.
